**Kedves Versenyző!**

Ebben a feladatban 3 dokumentumot kell elkészítened, egyet Worddel, egy táblázatot Excellel és egyet Painttel. A kész dokumentumot mintaként kinyomtatva megkapod.

1. A C: meghajtó gyökerében hozz létre egy mappát! A mappa neve a neved és osztályod legyen! Minden munkádat ebbe a mappába készítsd el! Ebbe mappába kell mentened a kész dokumentumot a Word alapértelmezett formátumában és a táblázatot szintén az Excel alapértelmezett formátumában! A fájl neve mindkét esetben a saját neved legyen! A Paint dokumentum neve **Pecsét.jpg** legyen!
2. A nyers szöveget és táblázatot a táblára felírt helyen találod a **Forrás** mappában **Bakancstúra**.**doc** és **Bakancstúra\_nyers.xls** néven.

**Excel munkalap:**

1. A munkalap egy tervezett túra adatait tartalmazza.  
   A H oszlopban írj képletet, ami kiszámolja mennyi idő alatt teljesítették a jelentkezők a túrát!  
   A megfelelő függvény segítségével határozd meg a jobb oldali táblázat adatait:  
   A túrázók által összesen megtett út;  
   Leghosszabb út  
   Legrövidebb út  
   Legrövidebb idő  
   Leghosszabb idő  
   Átlag idő  
   A csapat létszáma  
   Fiúk száma  
   10 év felettiek létszáma.
2. Formázd a J2:K10 tartományt a minta alapján (külső szegély vastag, rács vékony vonal)! Az érték mellett jelenjen meg a megfelelő mértékegység!
3. Készíts oszlopdiagramot, ami a túrázók teljesítési idejét mutatja. A legrövidebb idő oszlopát színezd pirosra!

**Ábrák:**

1. Készíts Paint-tel egy pecsétet a minta alpján! A kialakításhoz használd a **Bakancs.gif** képet! A pecsét kör alakú, szegélyek feketék. A pecsét gyűrűje és a nap sárga, az égbolt kék, zöld a domb. Az ábrát mentsd el **Pecsét.jpg** néven!

**Word dokumentum:**

1. A lap mérete A4-es, a margók jobb, bal oldalon, 2 cm-es legyen! A szövegben Arial, Calibri, Times New Roman és Courier New betűtípus fordul elő. A betűk mérete: 11, 12, 14, 16 és 36 (WordArt) pont. Figyelj a betűstílusokra és aláhúzásokra is! A szöveget tagold térközökkel!
2. Az élőfej, élőláb legyen a minta szerinti.
3. Az „Időpont:…, Helyszín:…, Kategória:…” bekezdés elrendezését tabulátorral valósítsd meg! A bekezdés háttere halványsárga.
4. Készíts lábjegyzetet a „Szépjuhászné” szóhoz a minta szerint!
5. Szúrd be a Pecsét.jpg fájlt, méretét 4×4 cm-re alakítsd!
6. A diagramot és a táblázatot képként szúrd be a dokumentumba! Adj 1 pont képszegélyt a diagramnak! Az oszlopdiagram és a táblázat magasságát 4,5 cm-re alakítsd a méretarány megtartásával!

Ha végeztél a feladat elkészítésével, másold a C:-n lévő mappádat a V: meghajtó gyökerébe!

**Eredményes versenyzést kívánunk!**